CELEX: 62009CJ0125
Language: el
Date: 2012-04-26 00:00:00
Title: Απόφαση του Δικαστηρίου (πέμπτο τμήμα) της 26ης Απριλίου 2012.#Ευρωπαϊκή Επιτροπή κατά Κυπριακής Δημοκρατίας.#Παράβαση κράτους μέλους — Δίκτυα και υπηρεσίες ηλεκτρονικών επικοινωνιών — Οδηγίες 2002/21/ΕΚ και 2002/20/ΕΚ — Δικαιώματα διελεύσεως — Παράλειψη μεταφοράς στο εσωτερικό δίκαιο εντός της ταχθείσας προθεσμίας.#Υπόθεση C‑125/09.

Απόφαση του Δικαστηρίου (πέμπτο τμήμα) της 26ης Απριλίου 2012 —Επιτροπή κατά Κύπρου
      (Υπόθεση C‑125/09)
      «Παράβαση κράτους μέλους — Δίκτυα και υπηρεσίες ηλεκτρονικών επικοινωνιών — Οδηγίες 2002/21/ΕΚ και 2002/20/ΕΚ — Δικαιώματα διελεύσεως — Παράλειψη μεταφοράς στο εσωτερικό δίκαιο εντός της ταχθείσας προθεσμίας»
      Πράξεις των οργάνων — Οδηγίες — Εκτέλεση από τα κράτη μέλη — Ανάγκη σαφούς και ακριβούς μεταφοράς στο εσωτερικό δίκαιο — Τομέας των τηλεπικοινωνιών — Δίκτυα και υπηρεσίες ηλεκτρονικών επικοινωνιών — Οδηγίες 2002/20 και 2002/21 — Υποχρέωση των κρατών μελών να εξασφαλίζουν, εγκαίρως, αμερολήπτως και με διαφάνεια, την παραχώρηση δικαιωμάτων διελεύσεως
         επί, υπεράνω και υποκάτω δημοσίων ακινήτων (Οδηγίες του Ευρωπαϊκού Κοινοβουλίου και του Συμβουλίου 2002/20, άρθρο 4 § 1, και
         2002/21, άρθρο 11 § 1) (βλ. σκέψεις 41-42 και διατακτικό)
      
      Αντικείμενο 
      
         
               Παράβαση κράτους μέλους — Παράβαση του άρθρου 11, παράγραφος 1, της οδηγίας 2002/21/ΕΚ του Ευρωπαϊκού Κοινοβουλίου και του
                  Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών
                  (οδηγίας-πλαισίου) (ΕΕ L 108, σ. 33) — Παράβαση του άρθρου 4, παράγραφος 1, της οδηγίας 2002/20/ΕΚ του Ευρωπαϊκού Κοινοβουλίου
                  και του Συμβουλίου, της 7ης Μαρτίου 2002,  για την αδειοδότηση δικτύων και υπηρεσιών ηλεκτρονικών επικοινωνιών (οδηγίας για
                  την αδειοδότηση) (ΕΕ L 108, σ. 21) — Χορήγηση δικαιωμάτων εγκαταστάσεως ευκολιών επί, υπεράνω ή υποκάτω δημοσίων ή ιδιωτικών
                  ακινήτων σε επιχείρηση που έχει λάβει άδεια παροχής δικτύων ηλεκτρονικών επικοινωνιών
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Η Κυπριακή Δημοκρατία, παραλείποντας να εξασφαλίσει, εγκαίρως, αμερολήπτως και με διαφάνεια, τη χορήγηση δικαιωμάτων διελεύσεως
                     επί, υπεράνω ή υποκάτω δημοσίων ακινήτων, σύμφωνα με το άρθρο 11, παράγραφος 1, της οδηγίας 2002/21/ΕΚ του Ευρωπαϊκού Κοινοβουλίου
                     και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών
                     (οδηγίας-πλαισίου), και με το άρθρο 4, παράγραφος 1, της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου,
                     της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγίας για την αδειοδότηση), παρέβη
                     τις υποχρεώσεις που υπέχει από τις οδηγίες αυτές.
                  
               
            
         
                  2)
               
               
                  
               
               
                  	Καταδικάζει την Κυπριακή Δημοκρατία στα δικαστικά έξοδα.